钦定古今图书集成/历象汇编/乾象典/第037卷 > 《罗雅谷月离历指》 > 《日月之视径与实径大小绝异》
## 钦定古今图书集成/历象汇编/乾象典/第037卷 > 《罗雅谷月离历指》 > 《日月之视径与实径大小绝异》

是，其征有七。凡视径。〈与似径同〉“时见大，时见小”，必非其实
也，视也，一征也。即有时等，而日在上，去人远，月在下，
去人近，则日之实径必大，月必小，二征也。月掩日下
土所见九服各异如此。方此时日全食，南北相去四
五度。〈二百五十里为一度〉“即不见全食，东西同时亦不见全食。”
是则月入地球为小，地视日亦小，月视日更小，三征
也。地景短，不能食荧惑，何况岁星已上，则地小于日，
月过地景则食，食时见月，小于地景，则更小于日，四
征也。七政各有性情，能力施暨下土，其势略等。乃其
视行有疾有迟。行迟者，其天周大；人见为迟，本行自
疾。所以然者，远故也。近者行疾，其天周小，如舟行大
水，远见行迟，近见行疾，因是能力所施。近而疾者，其
见功亟；远而迟者，其见功缓：五征也。月距日九十度，
其光过半圈，则“发光之体大，受光之体小”，六征也。因
上推月距地为地全径者三十，日距地为地全径者
六百○五，则日比月，天其大。〈算周〉约二十倍日本天半
度，月本天半度，则其比例“为一”与二十七征也。